പാർക് ചാൻ-വൂക്

ദക്ഷിന കൊറിയൻ ചലച്ചിത്ര സംവിധായകനും, തിരക്കഥാകൃത്തും, നിർമാതാവും, മുൻ നിരൂപകനുമാണ് **പാർക് ചാൻ-വൂക്** (; ജനനം 1963 ഓഗസ്റ്റ് 23). ദക്ഷിണകൊറിയയിലെ ഏറ്റവും ജനപ്രിയനായ ചലച്ചിത്ര നിർമാതാക്കളിലൊരാളാണ് ഇദ്ദേഹം. *[[Joint Security Area (film)|ജോയിന്റ് സെക്യൂരിറ്റി ഏരിയ]]*, *[[Thirst (2009 film)|തേസ്റ്റ്]]*, *[[The Vengeance Trilogy|ദ വെൻജിയൻസ് ട്രിലോജി]]* (2002 -ലെ *[[Sympathy for Mr. Vengeance|സിമ്പതി ഫോർ മിസ്റ്റർ വെൻജിയൻസ്]]*, 2003-ലെ *[[Oldboy (2003 film)|ഓൾഡ് ബോയ്]]*, 2005 -ലെ *[[Lady Vengeance|ലേഡി വെൻജിയൻസ്]]* എന്നീ ചിത്രങ്ങൾ) എന്നിവയാണ് ഇദ്ദേഹത്തിന്റെ പ്രധാന ചിത്രങ്ങൾ. സുന്ദരമായ ഫ്രെയിമുകൾ കറുത്ത തമാശ, ഞെട്ടിപ്പിക്കുന്ന വിഷയങ്ങൾ എന്നിവയൊക്കെയാണ് പാർക് ചാൻ വൂകിന്റെ ചിത്രങ്ങളുടെ എടുത്തുപറയാവുന്ന പ്രത്യേകതകൾ.

## ജീവിതവും ജോലിയും
സോളിലാണ് ഇദ്ദേഹം ജനിച്ചുവളർന്നത്. സോഗാങ് സർവ്വകലാശാലയിൽ ഇദ്ദേഹം തത്ത്വശാസ്ത്രം പഠിച്ചു. "സോഗാങ് ഫിലിം കമ്യൂണിറ്റി" എന്ന പേരിൽ ഇദ്ദേഹം ഒരു സിനിമ ക്ലബ് ആരംഭിക്കുകയും സമകാലീന സിനിമയെപ്പറ്റി ധാരാളം ലേഖനങ്ങൾ പ്രസിദ്ധീകരിക്കുകയും ചെയ്തു. ആദ്യകാലത്ത് ഒരു കലാവിമർശകൻ ആകണമെന്നായിരുന്നു ഇദ്ദേഹത്തിന്റെ ആഗ്രഹം. പക്ഷേ *[[Vertigo (film)|വെർട്ടിഗോ]]* എന്ന സിനിമ കണ്ടശേഷം ഇദ്ദേഹം ഒരു ചലച്ചിത്രകാരനാകണം എന്ന് തീരുമാനമെടുത്തു. പഠനം കഴിഞ്ഞശേഷം ഇദ്ദേഹം ജേർണലുകൾക്കുവേണ്ടി ചലച്ചിത്രമേഖലയെപ്പറ്റി ലേഖനങ്ങളെഴുതി. യു യിയോങ്-ജിൻ സംവിധാനം ചെയ്ത *ക്കാംഡോങ്*, ക്വാക് ജേ-യോങ് സംവിധാനം ചെയ്ത "വാട്ടർകളർ പെയിന്റിംഗ് ഓൺ എ റെയിനി ഡേ" എന്നിവ പോലെയുള്ള ചിത്രങ്ങളിൽ ഇദ്ദേഹം സഹ സംവിധായകനായും പ്രവർത്തിച്ചു. 

2000 -ൽ ഇദ്ദേഹം സംവിധാനം ചെയ്ത *[[Joint Security Area (film)|ജോയിന്റ് സെക്യൂരിറ്റി ഏരിയ]]* കലാമൂല്യവും ജനപ്രീതിയുമുള്ള സിനിമയായിരുന്നു. മൂന്ന് ചലച്ചിത്രങ്ങൾ പ്രതികാരം എന്ന വിഷയത്തെപ്പറ്റി സംവിധാനം ചെയ്യാൻ ഇദ്ദേഹം തീരുമാനിച്ചു. തന്റെ ചിത്രങ്ങൾ പ്രതികാരത്തിന്റെ പ്രയോജനമില്ലായ്മയെപ്പറ്റിയും അത് എല്ലാവരുടെയും ജീവിതം നശിപ്പിക്കുന്നതിനെപ്പറ്റിയുമാണ്.

2004 മേയ് മാസത്തിൽ *[[The Hollywood Reporter|ദ ഹോളിവുഡ് റിപ്പോർട്ടർ]]* എന്ന മാഗസിന് നൽകിയ അഭിമുഖത്തിൽ സോഫോക്ലിസ്, ഷേക്സ്പിയർ, കാഫ്ക, ദോസ്തിയോവ്സ്കി, ബാൽസാക്, കർട്ട് വോന്നെഗട്ട് എന്നിവരാണ് തന്റെ ജോലിയിൽ ഏറ്റവുമധികം സ്വാധീനിച്ചിട്ടുള്ളത് എന്ന് അദ്ദേഹം വെളിപ്പെടുത്തി.

*[[The Vengeance Trilogy|വെൻജിയൻസ് ട്രിലോജി]]* എന്നറിയപ്പെടുന്ന ഇദ്ദേഹത്തിന്റെ മൂന്ന് ചിത്രങ്ങൾ *[[Sympathy for Mr. Vengeance|സിമ്പതി ഫോർ മിസ്റ്റർ വെൻജിയൻസ്]]*, 2003-ലെ *[[Oldboy (2003 film)|ഓൾഡ് ബോയ്]]*, 2005 -ലെ *[[Lady Vengeance|ലേഡി വെൻജിയൻസ്]]* എന്നിവയാണ്. ഇവ ഒരു ട്രിലോജിയായി പുറത്തിറക്കണമെന്നല്ല ആദ്യം വിചാരിച്ചിരുന്നത്. വളരെ അധികമായി അക്രമം ഇദ്ദേഹത്തിന്റെ ചലച്ചിത്രങ്ങളിൽ ചിത്രീകരിച്ചിട്ടുണ്ടെങ്കിലും കൊറിയയിൽ വളരെ ജനപ്രിയനാണ് ഇദ്ദേഹം.

ക്വെന്റിൻ ടറാന്റിനോ പാർക്കിന്റെ ചിത്രങ്ങളുടെ വലിയ ഫാനാണ്. 2004-ലെ കാൻ ചലച്ചിത്രോത്സവത്തിന്റെ ജഡ്ജ് എന്ന നിലയ്ക്ക് ഇദ്ദേഹം പാർക്കിന്റെ *[[Oldboy (2003 film)|ഓൾഡ്ബോയ്]]* എന്ന ചിത്രത്തിന് പാം ഡിഓർ നൽകണമെന്ന് വാദിച്ചുവെങ്കിലും മൈക്കൽ മൂറിന്റെ *[[Fahrenheit 9/11|ഫാറൺഹീറ്റ് 9/11]]* എന്ന ചിത്രത്തിനാണ് ഒടുവിൽ അത് ലഭിച്ചത്. *ഓൾഡ്ബോയ്* എന്ന ചിത്രത്തിന് ഗ്രാന്റ് പ്രീ എന്ന രണ്ടാമത്തെ വലിയ പുരസ്കാരം ലഭിച്ചു. 1992-നു ശേഷം നിർമ്മിക്കപ്പെട്ട ചലച്ചിത്രങ്ങളിൽ ഏറ്റവും മികച്ച ഇരുപതെണ്ണത്തിൽ ഒന്നാണ് *[[Joint Security Area (film)|ജോയിന്റ് സെക്യൂരിറ്റി ഏരിയ]]* എന്നാണ് ടറാന്റിനോയുടെ അഭിപ്രായം

2011-ൽ പാർക്ക് സംവിധാനം ചെയ്ത ഫാന്റസി-ഭീകര ചിത്രം *പരാന്മജാങ്* (*[[Night Fishing (film)|നൈറ്റ് ഫിഷിംഗ്]]*) മുഴുവൻ ഷൂട്ട് ചെയ്തത് ഒരു ഐഫോണിലാണ്. 2013-ൽ പാർക്ക് തന്റെ ആദ്യത്തെ ഇംഗ്ലീഷ് ചലച്ചിത്രമായ *[[Stoker (film)|സ്റ്റോക്കർ]]* സംവിധാനം ചെയ്തു.

2014 സെപ്റ്റംബറിൽ പാർക്ക് സാറാ വാട്ടേഴ്സിന്റെ *[[Fingersmith (novel)|ഫിങ്കർസ്മിത്ത്]]* എന്ന നോവൽ ചലച്ചിത്രമാക്കും എന്ന് പ്രസ്താവനയുണ്ടായി. *[[The Handmaiden|ദ ഹാൻഡ്മെയ്ഡൻ]]* എന്ന പേരിലാണ് ചിത്രം പുറത്തിറങ്ങിയത്. 2016 കാൻ ചലച്ചിത്രോത്സവത്തിൽ ഈ ചിത്രത്തിന് നല്ല അഭിപ്രായമാണ് ലഭിച്ചത്.

2014 ഒക്റ്റോബറിൽ പാർക് ഒരു സയൻസ് ഫിക്ഷൻ ചലച്ചിത്രം സംവിധാനം ചെയ്യുമെന്ന് പ്രസ്താവനയുണ്ടായി.

## ചലച്ചിത്രങ്ങൾ

## ഗ്രന്ഥസൂചിക
* 2005. *Park's Montage* (박찬욱의 몽타주). 마음 산책. 299 pages. ISBN 89-89351-81-2.
* 2005. *Park's Hommage* (박찬욱의 오마주). 마음 산책. 528 pages. ISBN 89-89351-82-0.

## ഇവയും കാണുക
* കൊറിയയുമായി ബന്ധപ്പെട്ട വിഷയങ്ങളുടെ പട്ടിക
* കൊറിയൻ ഭാഷാ ചിത്രങ്ങളുടെ പട്ടിക
* ദക്ഷിണകൊറിയൻ ചലച്ചിത്രങ്ങൾ
* ദക്ഷിണകൊറിയയിലെ വർത്തമാനകാല സംസ്കാരം

## അവലംബം

## പുറത്തേയ്ക്കുള്ള കണ്ണികൾ

* 
* 
* 
* 
* Park Chan-Wook to make korean horror Movie using only iPhone  at Korean Horror Movies
* Park Chan-wook: monographic website  (Italian & English)
* Cineseoul profile  (Korean)
* HanCinema Director Page
* Park Chan-wook at FEARnet
* SuicideGirls interview with Park Chan-wook by Daniel Robert Epstein
* July 2009 Interview with Park Chan-wook  at the *Korea Society* (Audio)